ઝારૂનના રૂદનની વધતી જતી માત્રાએ મધરાતે કબ્રસ્તાનની ઇર્દ ગીર્દ આવેલા છુટા છવાયા નાના મકાનોમાં રહેતા લોકોને જગાડી દીધા . લોકોને એક અને એક બે કરતા વાર ના લાગી . નાના ગામમાં વાત વાયુવેગે પ્રસરી ગઈ કે શહેરનો કહેવતો મોટો ડોક્ટર નિદાનમાં ખોટો પુરવાર થયો હતો. ઝારૂનના નબળા પડતા જતા ધબકારા એનું વિલાયતી સ્ટેથોસ્કોપ પારખવામાં ઊણું ઉતર્યું હતું . ભલું થાજો એ માટીની ગરમીનું જે એના દફનાવેલા શરીર પર હતી .ખુદાતાલાનો કરિશ્મા જ કે પેલો કમોસમી બારીશ જો ન પડ્યો હોત તો , કબર ઉપરની તાજી માટી પલળી ને અંદર સુધી હવા પણ ન ગઈ હોત.. અને ખાસ તો ભલું થાઓ એ ભડવીર બજરંગીનું જેણે ચોકકસ કાઈ હિલચાલ જોઈ અને ગામમાંથી લોકોને બોલાવવામાં સમય બરબાદ કરવા કરતા સમય વર્તીને એકલા હાથે ઝારૂનને બહાર કાઢ્યો . પણ આટલી તેજ ગતિથી ખોદકામ કરવામાં બિચારાનું પોતાનું જ હૃદય બેસી ગયું ...